open-index/open-wikipedia-markdown huggingface dataset:
Leif Engqvist

**Leif Håkan Ingemar Engqvist** (født 30. juli 1962 i Dalby) er en svensk tidligere fotballspiller og nåværende fotballtrener.

## Karriere som fotballspiller
Enqvist debuterte for moderklubben Södra Sandby som 16-åring. Derfra dro han videre til Lunds BK, hvor han for alvor ble oppdaget da han, i en kamp mot «di gule» (IFK Malmö), egenhendig scoret fem mål i serieavslutningen i 1984. Engqvist kom til Malmö FF sammen med Roger Ljung. Engqvist var spiss da han ankom klubben, men ble senere omskolert til midtbanespiller. Han ble svensk mester med Malmö FF i 1986 og 1988, og svensk cup-mester med samme lag i 1986 og 1989.

I 1991 gikk Engqvist til Trelleborgs FF, hvor han ble ut karrieren på toppnivå.

Engqvist står også notert med 18 kamper og to scoringer for Sverige, og han var en del av troppen da Sverige deltok i VM i 1990.

## Karriere som trener
Engqvist hadde vært trener i mindre idrettslag da han i 2002 ble en del av Malmö FFs trenerstab. Engqvist har hatt ulike rolle i denne perioden, og vært både A-lagstrener og U21-lagstrener. Trenerjobben ble mer og mer marginalisert etter at Rikard Norling hadde sluttet seg til klubben, og 2012-sesongen var Engqvist lagleder.

Engqvist forlot klubben da kontrakten hans utløp, og ble november 2012 presentert som trener for Lunds BK. Engqvist ble avskjediget fra jobben 2. august 2013, da laget bare befant seg på tiendeplass i Söderettan.

Engqvist har trenerlisensen UEFA Pro, som er den høyeste innenfor europeisk fotball.

## Referanser


## Eksterne lenker
* 
* Svenska Fotbollförbundet
Wilhelm Dietrichson

**Wilhelm Sigvard Hjorth Dietrichson** (1880–1949) var en norsk agronom, organisasjonsmann og politiker for Bondepartiet.

Dietrichson var sekretær i Norsk Landmandsforbund (senere Norges Bondelag) fra 1910, og generalsekretær fra 1920. Han holdt dette vervet frem til 1945, med unntak av fire krigsår da han var avskjediget av tyskerne og NS. Han var også Bondepartiets generalsekretær mellom 1920 og 1931.

Dietrichson var innvalgt på Stortinget fra Nedre Romerike valgkrets i Akershus amt i perioden 1919–1921, valgt på Landmandsforbundets program med støtte fra Høyre og Frisinnede Venstre. Han satt i Kråkstad herredsstyre for Bondepartiet 1923–1925.

Da Dietrichson gikk ut av Stortinget, etablerte han Follo landbruksskole, som i 1925 fikk sitt eget bygg på gården Finstad, som han hadde kjøpt i 1918. Han var bestyrer ved landbruksskolen frem til sin død i 1949. 

Dietrichson ble utnevnt til ridder av 1. klasse av St. Olavs Orden i 1946.

Dietrichson er den eneste fra Bondepartiet som vi vet om som mottok penger fra Libertas.

## Referanser




## Eksterne lenker
*
Göte Dahl

**Göte Dahl** var en svensk fotballspiller. Dahl, som var spiss, spilte i perioden 1931 til 1938 for Malmö FF.

## Referanser
Henry Dahl

**Henry Dahl** var en svensk fotballspiller. Dahl, som var forsvarsspiller, spilte i perioden 1927 til 1933 for Malmö FF.

## Referanser
Gustav Richert

**Gustav Richert** var en tysk nasjonalsosialistisk embedsmann og medlem av SS som var stasjonert i det tyskokkuperte Norge.

Richert var utdannet biolog og agronom, og drev et gods i nærheten av Stettin i Preussen (dagens Szczecin i Polen). Han var tilknyttet Schutzstaffels Rasse und Siedlungshauptamt (RuSHA) fra midten av 1930-tallet.

Like etter angrepet i 1940 kom han til Norge for å lede Josef Terbovens avdeling for ernæring og landbruk. Her hadde han som oppgave å bygge ut kontaktene med bondebevegelsen i landet, og forsøkte blant annet å overtale Jens Hundseid til å lede et nytt, NS-tilknyttet Bondesamband.

Sammen med Heinrich Himmler stod Richert for utbyggingen av Lebensborn-prosjektet i Norge. Han var kjent som en brutal mann, og fungerte også en periode som Terbovens stedfortreder.

Han hadde graden Obersturmbannführer i SS.

Richert ble drept av sovjetiske krigsfanger på godset sitt ved Stettin.

## Referanser




## Litteratur
*
*
Eva Arnseth

**Eva Arnseth** (født 8. juni 1953) er en norsk lokalpolitiker for Arbeiderpartiet. Hun var i perioden 2011–15 medlem av fylkestinget i Hedmark.

Etter kommunevalget 2011 ble hun fylkesråd for næring, kultur, folkehelse og likestilling. Hun trakk seg imidlertid i mai året etter på grunn av den såkalte pengegarantisaken, 

Før hun ble fylkesråd, var Arnseth rektor ved Storhamar videregående skole. Hun ble seinere rektor ved Ringsaker videregående skole.

Arnseth har hatt flere sentrale tillitsverv innen idretten, blant annet som visepresident i Norges Idrettsforbund og som styreleder i Kongsvinger Idrettslag.

## Kilder
* «Eva Arnseth trekker seg som fylkesråd», NRK Hedmark og Oppland 3. mai 2012; besøkt 23. juni 2013.
* «Eva Arnseth ny rektor». *Østlendingen* 3. juni 2012; besøkt 23. juni 2013.
Ma Duanlin

**Ma Duanlin** (forenklet kinesisk: 马端临; tradisjonell kinesisk: 馬端臨Wade-Giles: *Ma Tuan-lin*, født 1245; død 1322) var en kinesisk historiker og encyklopedist. Han offentliggjorde i 1317 den store kinesiske encyklopedien *[[Wenxian tongkao]]* (文献通考) i 348.

## Litteratur
* Jay, Jennifer W. Ma Duanlin in ''A Global Encyclopedia of Historical Writing'' ed. by Daniel R. Woolf
* Dong, Enlin, et al. (2002). *Historical Literature and Cultural Studies*. Wuhan: Hubei Dictionary Press. ISBN 7-5403-0512-6
* Xu Guanglie. "Wenxian Tongkao" ("Comprehensive Examination of Literature"). Encyclopedia of China, 1st ed.

## Eksterne lenker
* Wenxian Tongkao "Comprehensive Studies in Administration" — Chinaknowledge.de.
* Tötösy de Zepetnek, Steven, and Jennifer W. Jay, East Asian Cultural and Historical Perspectives: Histories and Society--culture and Literatures. University of Alberta Research Institute for Comparative Literature and Cross-Cultural Studies, 1997. ISBN 0-921490-09-7, ISBN 978-0-921490-09-8 Всего страниц: 383 с. 66
* Joseph Peter McDermott State and Court Ritual in China стр. 257
Njål S. Føsker

**Njål Slettemark Føsker** (født 21. november 1969) er en norsk lokalpolitiker for Arbeiderpartiet. Han var i perioden 2011–15 medlem av fylkestinget i Hedmark og av kommunestyret i Nord-Odal.

Etter kommunevalget 2011 blei han leder av fylkesrådet. Han trakk seg imidlertid i mai året etter på grunn av den såkalte pengegarantisaken, 

Før han blei fylkesråd, var Føsker kulturskolerektor.

I perioden 1997–2001 var Føsker sjuende vararepresentant til Stortinget for Arbeiderpartiet i Hedmark. Han har vært medlem av fylkestinget sia 2003. I Nord-Odal har han bak seg flere perioder som varaordfører.

## Kilder
* Biografi på Stortingets nettsted; besøkt 23. juni 2013.
* «Hedmarks regjering», *Hamar Arbeiderblad* 1. november 2011; besøkt 23. juni 2013.
* «Hodene fortsetter å rulle», *Østlendingen* 7. mai 2012; besøkt 23. juni 2013.
* «Hedmark fortsatt rødt», NRK Hedmark og Oppland 5. oktober 2007; besøkt 23. juni 2013.

## Eksterne lenker
*
Svein Arne Hansen

**Svein Arne Hansen** (1946&ndash;2020) var en norsk idrettsleder, president i Norges Friidrettsforbund, og fra april 2015 president i Det europeiske friidrettsforbundet. Som president i Det europeiske friidrettsforbundet var han den nordmannen med det høyeste vervet i internasjonal idrett. Han var tidligere stevnedirektør for Bislett Games.

Hansen arbeidet lenge for Bislett Alliansen for Bislett Games og andre arrangement. Han var spesielt kjent som stevnegeneral og stjernefikser for Bislett Games. På 1990-tallet tok han over ansvaret som stevnedirektør for Bislett Games etter Arne Haukvik. Den rollen hadde han i 24 år. Som følge av Hansens innsats er Bislett Games et av de viktigste og beste friidrettsstevnene i verden. 

Han var sterkt delaktig i etableringen av Golden League på slutten av 90-tallet, den viktigste stevneserien i internasjonal friidrett, og som i dag heter Diamond League, stadig med Bislett Games som et sentralt arrangement.

Allerede i 2011 var han på nippet til å bli valgt som president i Det europeiske friidrettsforbundet, men tapte med noen få stemmer. Men i 2015 var valgseieren stor. Hansen ble gjenvalgt i 2019. Svein Arne Hansen hadde sterke organisastoriske og sosiale kvaliteter som gjorde ham til en effektiv internasjonal idrettsleder.

Hansen arbeidet iherdig for å fjerne rekorder som hadde blitt satt av utøvere som senere hadde blitt tatt for doping. Våren 2017 kjempet han igjennom et vedtak på kongressen til Det europeiske friidrettsforbundet om å stryke gamle rekorder,  men vedtaket ble senere lagt på is og det europeiske forbundet opererte ved hans bortgang fremdeles med uendrede rekorder..

I 2006 ble Hansen tildelt Bislett-medaljen for sin innsats for stevnet og ledelse av norsk friidrett.

I mars 2020 ble han innlagt på sykehus etter å ha fått hjerneslag. 
Svein Arne Hansen døde 20. juni 2020, 74 år gammel.

## Referanser
 



## Eksterne lenker
* friidrett.no om sentralstyret
PluriCourts - Centre for the study of the Legitimate Roles of the Judiciary in the Global Order

**PluriCourts Centre for the study of the Legitimate Roles of the Judiciary in the Global Order** (Senter for forskning om internasjonale domstolers legitimitet) var et senter for fremragende forskning ved Det juridiske fakultet ved Universitetet i Oslo. Senteret ble hovedfinansiert av Norges forskningsråd. Det ble opprettet i 2013, og ble avviklet i juni 2023.
 
Sentret ble ledet av professor Andreas Føllesdal, med professor Geir Ulfstein som likestilt nestleder, og er en del av Institutt for offentlig rett.

## Referanser


## Eksterne lenker
* PluriCourts nettsted
Wilhelmshöhe bakkelandskapspark

**Wilhelmshöhe bakkelandskapspark** (tysk: *Bergpark Wilhelmshöhe*) i Kassel i den tyske delstaten Hessen ble påbegynt i 1696 etter en ide av landgreve Karl von Hessen-Kassel. Formålet med opprettelsen av parken var å styrke grevskapets eneveldige posisjon mot innflytelse fra andre adelshus i Europa. Parken som omfatter 240 hektar bakkelandskap er den største i sitt slag i Europa. Herkulesmonumentet på parkens høyeste punkt rager 70 meter i været. Derfra løper kunstige vannfall og fontener nedover åsryggen. Parken inneholder også den kunstig anlagte ruin Löwenburg og Wilhelmshöhe slott som rommer den statlige hessiske kunstsamling. 

Wilhelmshöheparken regnes som «bakkelandskapspark» (tysk: Bergpark) som Europas største. Parken ble 23. juni 2013 oppført på UNESCOs verdensarvliste.

## Referanser


## Eksterne lenker
*
Iago Aspas

**Iago Aspas Juncal** (født 1987) er en spansk fotballspiller som spiller for Celta Vigo. 

Han har tidligere spilt for  og .

Aspas ble klar for  den 23. juni 2013, dagen etter klubbens overgang med landsmannen Luis Alberto Romero.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Luis Alberto Romero

**Luis Alberto Romero Alconchel** (født 1992) er en spansk fotballspiller som spiller for den qatarske klubben .

Han har tidligere spilt for  og Barcelona B.

## Klubbfotball
### Sevilla
Luis Alberto tilbrakte de to første sesongene sine på reservelaget til Sevilla og spilte kamper i Segunda División B, scoret blant annet 15 mål i 2010–11 sesongen. Den 16. april 2011 debuterte han på førstelaget i La Liga, i et 1–0 tap borte for Getafe CF.

#### Barcelona (lån)
I august 2012 ble Alberto lånt til FC Barcelona B på en ettårs avtale, der det katalanske laget også hadde en opsjon på å gjøre overgangen permanent på slutten av 2012–13 sesongen.

Han debuterte den 2. september, når han spilte 2 minutter i en 2–0 seier hjemme over Sabadell, og han avsluttet som lagets toppscorer, kun slått av Gerard Deulofeu.

### Liverpool
Luis Alberto ble klar for Liverpool FC den 22. juni 2013 på en overgangssum verdt 6,8 millioner pund. 

Den 1. september debuterte Luis Alberto i en offisiell kamp, når han kom inn som innbytter for Philippe Coutinho i de 7 siste minuttene i 1–0 seieren hjemme over Manchester United. Den 15. desember, like etter at han scoret et hat-trick i en U21-kamp for «the Reds», bidro han med en målgivende pasning til Luis Suárez i 5–0 seieren borte over Tottenham Hotspur.
I sin debutsesong, fikk han totalt 12 kamper, derav 9 i Premier League. 

#### Malaga (lån)
Den 26. juni 2014 ble det bekreftet at Alberto gikk på et sesonglangt utlån til Malaga. Malaga fikk også en opsjon på lån av Alberto i ytterligere en sesong.

## Se også
* Statistikk om Liverpool FC.

## Referanser


## Eksterne lenker
*
Blå ridderhatt

**Blå ridderhatt**  (*Lepista nuda*) er en skivesopp i Tricholomataceae-familien. Den er en utmerket matsopp. Soppen har en blåaktig hatt og skiver. Den kan ligne enkelte blå slørsopper, men disse kan gjenkjennes på sitt rustbrune sporepulver, som derimot er blekt skittenrosa hos blå ridderhatt.

## Utbredelse
Den vokser i råtnende løv, bar, gress og kompost, ofte i hekseringer. Mesteparten av rapporterte funn finnes i Europa og i østlige og nord-vestlige områder av Nord-Amerika, sør til Mellom-Amerika. I tillegg finnes den i Japan og på østkysten av Australia. Den finnes i hele Norge, men med flest funn på østlandet.

## Bildegalleri

File:Lepista nuda (2) (37629840094).jpg|Hatt, skiver og stilk
File:Lepista nuda2.jpg|Fra siden
File:Edible fungi in basket 2022 G5.jpg
File:Paarse schijnridderzwam (Lepista nuda). 14-12-2023. (d.j.b).jpg|Falt over på en komposthaug.


## Referanser


## Eksterne lenker
* 
* Harmaja, H. (2003). Notes on ''Clitocybe s. lato'' (Agaricales). Ann. Bot. Fennici 40: 213-218. 
*
Stormoa (Senja)

**Stormoa** er et fjell i Senja kommune på Senja i Troms. Det har en høyde på 975 meter over havet. Toppen er den nest høyeste i tidligere Berg kommune, etter Breidtinden.

## Fotnoter



## Referanser
At the Gates

**At the Gates** er et death metal-band fra Göteborg, stiftet i 1990.

Vokalist og frontfigur Tomas Lindberg ble diagnostisert med munnhulekreft, i følge en kunngjøring fra bandet i august 2025, han døde av sykdommen 16. september samme år.

## Medlemmer
* Tomas Lindberg – sang (1990–1996, 2008, 2011-2025)
* Anders Björler – gitar (1990–1996, 2008, 2011)
* Jonas Björler – bass (1990–1996, 2008, 2011)
* Adrian Erlandsson – trommer (1990–1996, 2008, 2011)
* Martin Larsson – gitar (1993–1996, 2008, 2011)

## Diskografi
* 1991 – *Gardens of Grief* (EP)
* 1992 – *The Red in the Sky Is Ours*
* 1993 – *With Fear I Kiss the Burning Darkness*
* 1994 – *Terminal Spirit Disease*
* 1995 – *Slaughter of the Soul*
* 2001 – *Suicidal Final Art* (samlealbum)
* 2010 – *Purgatory Unleashed – Live at Wacken* (konsertalbum)
* 2014 – *At War with Reality*
* 2018 – *To Drink from the Night Itself*
* 2021 – *The Nightmare of Being*

## Referanser


## Eksterne lenker
* 
*
Bits (selskap)

**Bits AS**, tidligere **Bankenes Standardiseringskontor** (**BSK**), er en norsk organisasjon som er opprettet for å ivareta, vedlikeholde og utvikle norske standarder innen online og batch overføringer mellom banker samt mellom banker og kunder (hovedsakelig virksomheter).

Bankenes Standardiseringskontor ble opprettet i 1994 av Den norske Bankforening og Sparebankforeningen i Norge.

## DSOP-samarbeidet
Bits deltar fra 2016 i et samarbeid om utvikling av digitale tjenester i Norge; samarbeidet ble kalt Digital Samhandling Offentlig Privat (DSOP). 

Per 2025 deltar Skatteetaten, Brønnøysundregistrene, Digitaliseringsdirektoratet, NAV, Politiet, Kartverket og finansnæringen (deriblant Bits) i DSOP-programmet.

DSOP-samarbeidet om utvikling av en digital lånesøknad, der foruten Bits også Skatteetaten, Brønnøysundregistrene og Finans Norge deltok, vant Digitaliseringsprisen for 2018.

## Standarder
BSK er ansvarlig for blant annet disse standardene:
* EDIFACT
** EDIFACT - BANSTA
** EDIFACT - CREMUL
** EDIFACT - DEBMUL
** EDIFACT - FINCAN
** EDIFACT - FINSTA
** EDIFACT - PAYMUL
* efaktura
* ISO20022
* Sepa Credit Transfer
* Telepay

## Referanser
Chang Qu

**Chang Qu** (kinesisk: 常璩, født ca. 291, død ca 361) var en kinesisk historiekronikør. Han forfattet  *[[Huayangkrønikene]]* (華陽國志, *Opptegnelser om statene sør for [[Hua Shan|Hua-fjellet]]*), det eldste bevarte kinesiske regionalhistorieverket.

## Eksterne lenker
# https://web.archive.org/web/20130516023945/http://www.chengdu.gov.cn/echengdu/overview/cultural.jsp
Norges Bondesamband

**Norges Bondesamband** var en sammenslutning tilknyttet Nasjonal Samling, som skulle tjene som landbrukssektorens representant i NS-statens korporative samfunnsmodell.

Ideen om en omorganisering av landbrukssektoren kom allerede fra Rikskommisariatet sommeren 1940. Gustav Richert, leder for avdelingen for ernæring og landbruk, reiste da rundt i Norge for å sondre stemningen blant ledelsen i bondebevegelsen. Han snakket med Jens Hundseid, Jon Leirfall, Trygve Dehli Laurantzon og Johan E. Mellbye, og tilbød blant annet Hundseid formannsvervet i et nytt Bondesamband som skulle erstatte Norges Bondelag.

Overgangen fra Bondelag til Bondesamband gikk gradvis. Bondelagets formann Mellbye ble avsatt av tyskerne i mars 1941, og i et landsstyremøte senere på året ble NS-landbruksminister Thorstein Fretheim innsatt som ny formann. Det ble lagt planer for en tvangssammenslåing med Norsk Bonde- og Småbrukarlag, og det ble fra NS-ledelsen gjort klart at Bondelaget selv skulle gå i retning av å bli et Bondesamband. Gikk ikke Bondelagsledelsen med på dette skulle organisasjonen oppløses. Quisling forsøkte også tvinge landets fiskere inn i den nye sammenslutningen, men motstanden var så stor innad i Norges Fiskarlag at laget aldri ble nazifisert eller tvunget inn i Norges Bondesamband.

Fretheim var på tross av toppstillingene i NS-staten relativt sett beskyttende ovenfor landbrukssektoren, og skjermet i stor grad landbruksinteressene fra tyskernes ønsker og mer ytterliggående krefter i Nasjonal Samling.

Bondelaget ble formelt omdannet til Norges Bondesamband i mars 1942, men da hadde allerede generalsekretær Wilhelm Dietrichson og flere andre sentrale tillitsvalgte trukket seg i protest. I mai 1943 ble Bondesambandet sammen med andre nyordnede næringsorganisasjoner tatt opp i paraplyorganisasjonen Norges Næringssamband, under Alf Larsen Whists ledelse. Næringssambandet kom imidlertid til å få liten innflytelse over Bondesambandet.

Norges Bondesambands organ var *Norsk Jord*, med Trygve Dehli Laurantzon som redaktør.

## Referanser




## Litteratur
*
*
Jin Mudi

**Jin Mudi** (kinesisk: 晉穆帝/晉穆帝, pinyin: *Jìn Mùdì*, Wade-Giles: *Chin Mu-ti*; personlig navn: *Sima Ran*; født 343, død 361) var keiser av Kina fra 344 til 361 under Jin-dynastiet.

Han var sønn av keiser Kang. 

Jin Mudi var bare ett år gammel da han ble keiser (to år etter kinesisk tellemåte). Mens han var mindreårig var det hans mor, enkekeiserinne Chu, som var hans regent, frem til han overtok personlig i 357.

## Referanser
Erkebiskopenes myntverksted

**Erkebiskopenes myntverksted**, også kalt *Mynten i Nidaros*, var erkebiskopenes verksted i Erkebispegården for å prege mynter, sigiler og lignende. Mynten ble utgravd i 1991. Verkstedene med opprinnelse fra 1450-tallet, er ett av Norges eldste dokumenterte verksteder.

## Myntrett
Erkebispestolen fikk myntrett av kong Håkon Håkonsson i 1222 og beholdt dette myntprivilegiet fram til reformasjonen med visse unntak.

## Referanser




## Litteratur
* Bakke, Erling: *Erkebispegården. Nordens eldste profane bygning*, Trondheim 1977.
* Fischer, Dorothea og Fischer, Gerhard: *Erkebispegård &ndash; Kongsgård. Arkeologisk oppdagerarbeid 1952–72* i *Fortidsminneforeningens Årbok 1975*, s. 3–40.
* Gjone, Erling: *Restaurering av Erkebispegården* i *Fortidsminneforeningens Årbok 1975*, s. 41–54.
* Hegard, Tonte: *Erkebispegården og Kongsgårdens militære bygninger*, i *Fredede hus og anlegg 4 &ndash; Sør-Trøndelag*, s. 39–43, Universitetsforlaget 1986, ISBN 82-00-07134-0
* Nordeide, Sæbjørg Walaker: *Erkebiskopenes myntverksted * Trondheim 1992. Nidaros domkirkes restaureringsarbeider.
* Nordeide, Sæbjørg Walaker: *Erkebispegården i Trondheim. Beste tomta i by'n.* Trondheim 2003, 379s. ISBN 82-8101-001-0

## Eksterne lenker
* 
* Liturgisk senter
Haugsholmen

**Haugsholmen** er et handelssted og ei øy i Vanylvsgapet og Vanylvsfjorden nord for Stad, i Sande kommune på Sunnmøre. Med sin sentrale beliggelse midt i skiplsleia rett nord for Stadt har stedet vært et handelssted helt til det ble fraflyttet. Det har vært registrert bergensborgerne med handelsrettigheter på holmene helt siden 1675. Slekten Frimanslund var den siste som drev handel. På den lille øya Frekøy rett ved ligger Haugsholmen fyr

## Se også
*Norske fyr

## Eksterne lenker
*
Anton Poulsson

**Anton Poulsson** (født 1915, død 1972) var en norsk arkitekt. Han var sønn av arkitekten Magnus Poulsson og bror til arkitekten Esben Poulsson.

## Utdannelse og virke
Poulsson gikk 1 1/2 år på Statens håndverks- og kunstindustriskole, etterfulgt av ni måneders praksis med bygg. Han ble uteksaminert ved Architectural Association School of Architecture i London i 1939.

Etter noen ukers praksis hos et par London-arkitekter hadde Poulsson egen praksis i 2 1/2 år i Oslo før han i 1943 begynte i farens firma. Dette overtok han i 1957. Han var utførende arkitekt for Eysteinkirken på Dovre og Haslumseter kapell i Bærum, som vanligvis tilskrives faren (begge fullført 1969). For øvrig er mange av verkene utført i samarbeid med faren eller som videreføring av hans prosjekter. Det kan være vanskelig å skille de tos innsats fra hverandre, men sønnens arbeider oppfattes muligens som noe mer tradisjonelle i formen.

## Verker i utvalg
* Enebolig i Ekebergveien 231, Oslo (1946)
* Enebolig i Nils Bays vei 12, Oslo (1947, tildelt Sundts premie i 1950)
* Bidrag til interiørutforming i Bærum rådhus
* Sandvika teater, Bærum (1959, sammen med Magnus Poulsson)
* Bårehus ved Seljord kirke (1960)
* Vardø postkontor (1963)
* Utvidelser ved Lysebu, Oslo (1964, sammen med Knut Knutsen)
* Eysteinkirken (tegnet av Magnus Poulsson, med Anton som utførende arkitekt, 1969)
* Haslumseter kapell, Bærum (tegnet av Magnus Poulsson, med Anton som utførende arkitekt, 1969)
* Anton Poulsson skal også ha bidratt til utformingen av Vadsø kirke (1947–58) og Kvam kirke i Gudbrandsdalen (innviet 1952) og samarbeidet dessuten med faren på ikke-fullførte prosjekter for Vestmarkskapellet i Bærum og gjenoppføring av Vrådal gamle kirke (begge 1940-tallet)

## Referanser


## Kilder
* Anton Poulsson i Norsk kunstnerleksikon
*  (Oppslag om Anton Poulsson s. 616 og ellers div. oppslag) 
* Oppslag om Magnus Poulsson, f.eks. i Norsk biografisk leksikon og Arc!
Johannes Andreas Henschien

**Johannes Andreas Henschien** (født 28. november 1836 i Fjære i Aust-Agder, død 28. august 1895) var en norsk skipsreder og konservativ politiker.

Han var sønn av fogd og stortingsmann Jørgen Henschien, og dro tidlig til sjøs og ble skipsfører i 1858. Deretter slo han seg ned i Moland, hvor han anla et skipsverft.

Han var medlem av Moland herredsstyre i en årrekke, herunder 12 år som ordfører. Han var også sparebankdirektør, forlikskommissær og valgmann. Henschien var innvalgt på Stortinget fra Nedenes amt 1892–1897, i sin første periode for Moderate Venstre, deretter for Centrum. Disse konservative utbrytergruppene fra Venstre skulle omkring 1900 gå inn i partiet Høyre. Henschien var medlem av Stortingets næringskomité, og ble valgt til sekretær i komiteen og medlem av Lagtinget i 1895, men døde senere samme år.

## Referanser


## Eksterne lenker
*
Jørgen Henschien

**Jørgen Henschien** (født 6. mars 1789 i Øvre Eiker, død 13. september 1864 i Kristiania) var en norsk fogd og politiker.

Han ble exam.jur. i 1815 og overrettsprokurator i 1818, og var fogd i Nedenes 1833–1843 og Nedre Romerike 1843–1858.

Henschien var innvalgt på Stortinget fra Kongsberg 1827–1829, visesekretær i Lagtinget i 1827 og medlem av Lagtinget i 1828. Han var medlem av Stortingets gasje- og pensjonskomité, og deltok ellers i de forberedende komitébehandlingene av loven om kjøpstadsskatt.

Han var far til skipsreder og stortingsmann Johannes Andreas Henschien.

## Referanser


## Eksterne lenker
*
Solfrid Rui Slettebakken

**Solfrid Rui Slettebakken** (født 10. september 1950) er en norsk lokalpolitiker. Hun representerer Venstre og var i perioden 2007–11 varaordfører i Kragerø kommune.

Slettebakken er adjunkt og arbeider ved Kragerø ungdomsskole. Hun er en ivrig badmintonspiller med flere norgesmesterskap for veteraner.

## Kilder

* TV2s velgerguide; besøkt 24. juni 2013.
* «To gull og en sølv til Solfrid», *Kragerø Blad Vestmar* 15. mars 2010; besøkt 24. juni 2013.
San Fermo della Battaglia

**San Fermo della Battaglia** er en by i provinsen Como i regionen Lombardia i Italia. Byen ligger rundt40 km nord for Milano og rundt 3&nbsp;km sørvest for Como.

Byen er kjent for et slag i 1859 under den andre italienske frigjøringskrig. Som følge av dette slaget ble tilnavnet *Battaglia* (norsk: slag) føyd til bynavnet.
## Referanser


## Eksterne lenker
*
Konsvikosen

**Konsvikosen** er ei bygd i Lurøy kommune i Nordland. Bygda ligger på sørvestsida av Tonneshalvøya mellom Tonnes og Kvina, langs fylkesvei 7410, en sidevei til fylkesvei 17. Her er blant annet kafé, bedehus, barnehage, barne- og ungdomsskole og aldersheimen Konsviktunet.

Sammen med bygdene Tonnes og Kvina med omland utgjør er Konsvikosen del av grunnkretsen Konsvik som har rundt 80 innbyggere.

## Referanser
Montebello della Battaglia

**Montebello della Battaglia** er en by i provinsen Pavia i regionen Lombardia i Italia, som ligger omtrent midt mellom Genova og Milano. Byen har  innbyggere (2023). Montebello della Battaglia grenser til kommunene Borgo Priolo, Codevilla, Lungavilla, Verretto, Casteggio, Torrazza Coste, Voghera.

Byen er særlig kjent for to større slag som sto ved byen på 1800-tallet, først et i 1800 under revolusjonskrigene, og deretter et slag i 1859 under den andre italienske frigjøringskrig. Som følge av disse slagene ble tilnavnet *Battaglia* (norsk: slag) føyd til bynavnet.

## Referanser


## Eksterne lenker
*
Robert Nordli

**Robert Cornels Nordli** (født 1976) er ordfører i Arendal fra 23. oktober 2015. Han representerer Arbeiderpartiet, og gikk etter valget i 2023 inn i sin tredje sammenhengende periode som ordfører.

Da han tiltrådte som ordfører ved kommunevalget 2015 hadde han fire perioder som kommunestyremedlem bak seg. Han ble gjenvalgt på nytt ved kommunestyrevalget 2019 og deretter i 2023.

Før han ble heltidspolitiker, jobbet Nordli som barne- og ungdomskonsulent.

## Referanser


## Eksterne lenker
* TV2s velgerguide; besøkt 24. juni 2013.
* «Arendals nye Ap-topper», *Agderposten* 15. januar 2011; besøkt 24. juni 2013.
Ferenc Gyulay

**Ferenc Gyulay de Marosnémethi et Nádaska** eller **Franz von Gyulai**, født 1. september 1798 i Pest, død 1. september 1868 i Wien, var en ungarsk adelsmann, østerriksk guvernør for Lombardia-Venetia og feltmarskalk under den andre italienske frigjøringskrig.

## Liv og virke
Gyulay ble øverstkommanderende for artilleriet i 1831, generalløytnant i 1847 og felttøymester i 1849. Gyulay var i 1848 øverstkommanderende i Trieste da krigene i 1848 brøt ut, hvor han under den ungarske revolusjonen i 1848 sto på habsburgernes side. Året etter ble han krigsminister for keiser Frans Josef I av Østerrike-Ungarn, og fra 1850 var han sjef for femte armékorps og i årene 1857 til 1859 guvernør for Kongedømmet Lombardia-Venetia med sete i Milano hvor han etterfulgte Josef Radetzky. 

Da den andre italienske frigjøringskrig brøt ut i 1859 ble han mot sin vilje utnevnt til øverstkommanderende for hele den østerrikske hæren med grad av feltmarskalk. Han led flere nederlag og trakk seg fra stillingen eller nederlaget i slaget ved Magenta 4. juni samme år. Han ble da kalt tilbake til Wien, mens keiser Frans Josef I tok personlig kommandoen over de østerrikske styrkene fram til det endelige nederlaget i slaget ved Solferino.

## Referanser


## Litteratur
* 
* 
* 

## Kilder
* *[[Svensk uppslagsbok]]*. Malmö, 1932.
## Eksterne lenker
*
Jin Huidi

**Keiser Huì av Jìn** (tradisjonell kinesisk: 晉惠帝;forenklet kinesisk: 晋惠帝; pinyin: *Jìn Huìdì*; født 259, død av forgiftning 8. januar 307), personlig navn **Sīmǎ Zhōng** (司馬衷; 司马衷), stilnavn **Zhèngdù** (正度) var den andre keiseren av det kinesiske Jin-dynastiet. Keiser Huì var en psykisk utviklingshemmet hersker, og i hans regjeringstid var det hele tiden maktkamp mellom ulike regenter, keiserlige prinser (hans onkler og fettere) og hans keiserinne Jia Nanfeng over retten til å kontrollere ham og gjennom ham den keiserlige administrasjonen, noe som førte til store lidelser blant folket og til at Jìn-regimet mistet sin stabilitet, noe som førte til wu hu-opprørene som til slutt førte til Jìn-dynastiets tap av det nordlige og sentrale Kina og til opprettelsen av de stridende Sekstenkongerikene. I en kort periode i 301 ble han avsatt av sin grandonkel Sima Lun, som da selv besteg tronen, men siden ble han gjeninnsatt og hersket fram til han i 307 ble forgiftet, sannsynligvis av regenten Sima Yue. 

## Referanser
Bård Gram Økland

**Bård Gram Økland** (født 1970) er en norsk arkeolog og forfatter. Han er oppvokst på Stord og bosatt i Bergen og arbeider som konservator ved Bergens Sjøfartsmuseum. 

Bård Gram Økland er forfatter av bøker og artikler relatert til Sunnhordland og Hardanger fra steinalder til middelalder.  

Noen utgivelser er:

* *Arkeologi på Stord* (Spartacus forlag, 2001)
* *Stord frå steinalder til oljealder. Den eldste tida fram til 1720* (2005) sammen med Magne Njåstad. 
* medredaktør og forfatter for *Halsnøy kloster. Til Kongen og Augustins ære* (2013) sammen med Ingvild Øye og Jane Jünger. 
* *Hardanger. Ei regionhistorie. Bind 1. Før 1750*. (Fagbokforlaget, 2014)
* *Maritime Bergen* (2014).

## Referanser
Edvard Hambro (1847–1909)

**Edvard Isak Hambro** (1847–1909) var en norsk skolemann.

Han var sønn av Carl Joachim Hambro (1813–1873) og Angelique Cathrine Bull (1813–1899), og hadde seks søstre og en eldre bror. Farfaren var jødisk, og innvandret til Norge fra Danmark i 1810. Slekten konverterte snart til kristendommen. Morfaren var høyesterettsjustitiarius Georg Jacob Bull. Han var også i slekt med bankieren Carl Joachim Hambro i London. Edvard Hambro ble i 1880 gift med Nicoline Harbitz (1861–1926), som han fikk fire barn med, deriblant stortingspresident C.J. Hambro og skolebestyrerinne Elise Hambro.

Hambro studerte først teologi, deretter filologi. Han tilbragte ett studieår ved Københavns Universitet før han ble cand.mag. fra Det Kongelige Frederiks Universitet i 1869. Etter å ha studert hebraisk og arabisk i Tyskland, forlot han sin akademiske løpebane for å undervise i gresk, latin og tysk i skoleverket. Han underviste ved Tanks skole i Bergen 1871–1878, og var deretter bestyrer for sin egen skole, Hambros skole, frem til sin død. Han introduserte 45 minutters undervisningstimer, mer gymnastikk og sløyd samt undervisning for piker.

Hambro var en tid tilknyttet partiet Høyre, men brøt etterhvert båndene til dette, og var medlem av Bergen bystyre for en lokal valgliste 1902–1904. Han bidro dessuten til å etablere Den Nationale Scene i 1876 og dagsavisen *[[Bergens Aftenblad]]* i 1880.

## Referanser
Josefine Klougart

**Josefine Klougart** (født 1985) på Mols i Jylland er en dansk forfatter. Hun vokste opp på Mols, studerte senere kunst- og litteraturhistorie på Aarhus Universitet, før hun var elev ved Forfatterskolen i København. 

## Forfatterskap
Klougart debuterte i januar 2010 med romanen *Stigninger og fall*, som er en prosalyrisk skildring av en barndom, av landskapet og av møtet med språket. For denne boken ble hun nominert til Nordisk råds litteraturpris For samme bok ble hun også tildelt det danske kronprinsparets stjernedrysspris. I 2011 kom romanen *Hallerne*, og i 2012 kom hennes tredje roman, *En av oss sover*. For sine tre romaner har hun flere ganger blitt omtalt som en av Danmarks litterære stjerner. Klougart har også utgitt prosadiktet Bjergene er ligeglade.

## Bibliografi
* *Stigninger og fall*, 2010 (Roman)
* *Den vind man manglede*,  Forlaget Fingerprint, 2010 (prosa)
* *Hallerne*, 2011 (Roman)
* *Bjergene Er Ligeglade*,  Poetiske Korridorer, 2011 (prosa)
* *En av oss sover*, 2012 (Roman)
* *Knive og Sakse*, 2012 (Forord til Mrs Dalloway)
* *Requiem - Snow Falls As Snow*, 2013 (Cd, tekstarbejde)

## Referanser


## Eksterne lenker
*
Es geht alles vorüber, es geht alles vorbei

***Es geht alles vorüber*** (egentlig navn: ***Auf Posten in einsamer Nacht***) er en sang av operettekomponisten Fred Raymond (1900–1954). Den ble meget populær i Tyskland under den andre verdenskrig, og var en av de største slagere i årene fra 1942 og fremover.

Sangen, som henspilte på at «alt» ville gå over og ta slutt (krigen, andskillelsen av de to kjærester) ble oversatt til flere andre språk. Selv om sangen strengt tatt var ment upolitisk, munne den også synges som en  kritisk sang. Det ble laget en rekke en rekke parodier som spilte på dette.

Nøkkelstrofen i original:
:*Es geht alles vorüber, es geht alles vorbei,
auf jeden Dezember folgt wieder ein Mai.*

.. og i en parodi:
:*Es geht alles vorüber, es geht alles vorbei,
erst geht der Führer, und dann die Partei.* (først Føreren (Hitler), og deretter (Nazi-)Partiet.)
 
Fred Raymond skrev denne sangen i valsetakt tidlig i 1942 for et av Wehrmachts propagandakompani. Teksten var et samarbeid mellom ham og Max Wallner (1891–1951) og Kurt Feltz (1910–1982).

Sangen ble godt kjent ved hjelp av *[[Soldatensender Belgrad]]*, nesten på samme måte som «Lili Marleen». Men direkte oversettelser til allierte lands språk skjedde imidlertid ikke - bare til tyskallierte, tyskokkuperte eller nøytrale lands språk. Eksempler: «Tutto passa e si scorda» (italiensk), «Alting faar jo en Ende» (dansk), «Het gaat alles voorbij» (nederlandsk), og til kroatisk, flamsk, svensk, fransk og tsjekkisk.

Til engelsk ble sangen vesentlig omdiktet: «Roll On The Blue Funnel» (1943). Her fungerte ikke sangen til noen stabiliserende troppepleie, men ble benyttet i propagandaen for å uroe den engelsktalende tiende. Både den tyske originalversjon og den engelske skremselsversjon ble mest kjent med Lale Andersens innspillinger.

De etterhvert mange parodier (den ovennevnte, og for eksempel «Es geht alles vorüber, es geht alles vorbei, zuerst Adolf Hitler, dann seine Partei»; «... im Herbst geht der Führer, und im Mai die Partei»; «... im Monat Dezember, gibt's wieder ein Ei»; «... rückwärts im Dezember und vorwärts im Mai»; «... mein Mann ist in Rußland, ein Bett ist noch frei») førte til at sangen ble kontroversiett i nazikretser. Men (original)sangen ble aldri forbudt.

## Litteratur
Eckhard John: «'Es geht alles vorüber, es geht alles vorbei'. Geschichte eines "Durchhalteschlagers», i: *Lied und populäre Kultur / Song and Popular Culture* 50/51 (2005/06), d. 163–222.

## Eksterne lenker
Eckhard John: «Es geht alles vorüber, es geht alles vorbei (2007)», i: *Populäre und traditionelle Lieder. Historisch-kritisches Liederlexikon*. [.]
Slaget ved Magenta

**Slaget ved Magenta** ble utkjempet 4. juni 1859 ved byen Magenta i Lombardia i Nord-Italia. Slaget var en del av Den andre italienske frigjøringskrig. Den fransk-sardinske styrken besto nesten bare av franske soldater.

## Beskrivelse
Napoleon III utmanøvrerte de østerrikske styrkene etter å ha krysset elven Ticino, og  tvang slik østerrikerne til å trekke seg tilbake. Den franske seieren viste seg å være avgjørende for utfallet av krigen. Den østerrikske øverstkommanderende ble etter slaget kalt tilbake til Wien og keiser Frans Josef I overtok selv kommandoen av styrkene fram til det endelig nederlaget i slaget ved Solferino. Den franske kommandanten Patrice Mac-Mahon ble adlet og gitt tittelen *hertug av Magenta*.
## Eksterne lenker
*
Granit Xhaka

**Granit Xhaka** (født 1992) er en sveitsisk fotballspiller som spiller for den engelske klubben  og det sveitsiske landslaget.

Hans eldre bror Taulant Xhaka er (per januar 2026) manager for den sveitsiske fotballklubben FC Dardania Basel.

Den 25. mai 2016 signerte Arsenal kontrakt med Borussia Mönchengladbach om Granit Xhakas overgang.

## Landslaget
Granit Xhaka ble tatt ut i  EM-tropp til EM i Frankrike 2016.

Han ble tatt ut i ' tropp til VM i fotball 2018 i Russland.

Han ble tatt ut i ' EM-tropp til EM i fotball 2021.

Han ble tatt ut i ' tropp til VM i fotball 2022 i Qatar.

Han ble tatt ut i ' EM-tropp til EM i fotball 2024.

## Referanser


## Eksterne lenker
* 
* Profile at FC Basel 
* Profile at Swiss Football League
Jack Mew

**John William «Jack» Mew** (1889–1963) var en engelsk fotballspiller som var målvakt for Manchester United mellom 1912 og 1926. Mew spilte en sesong i Barrow før han la opp i 1927.

Han kom til United i 1912, men spilte bare fire ligakamper før første verdenskrig brøt ut. Da krigen var over og fotballen var tilbake for fullt i sesongen 1919/20, spilte han 164 av 168 ligakamper mellom 1919/20 og 1922/23. Totalt spilte han 199 kamper i United; 133 i 1. divisjon, 53 i 2. divisjon og 13 kamper i FA-cupen.

I 1920 spilte han sin eneste landskamp for .

Jack Mews eneste sønn, Allen Cyril, ble drept da han trente unge piloter for the Royal Air Force under andre verdenskrig.

## Eksterne lenker
* Spillerprofil hos Englandstats.com
*
Jin Huaidi

**Keiser Huai av Jìn** (tradisjonell kinesisk: 晉懷帝;forenklet kinesisk: 晋怀帝; pinyin: *Jìn Huáidì*; født 284, død 14. mars 313), personlig navn **Sīmǎ Chì** (司馬熾; 司马炽), stilnavn **Zhèngdù** (豐度; 丰度), æranavn **Yǒngjiā** (永嘉), var den tredje keiseren av det kinesiske Jin-dynastiet, om man ikke regner med troneraneren Sima Lun. Han etterfulgte sin eldre bror, den tilbakestående Jin Huidi. I 311 ble han fanget og to år senere ble han henrettet av Liu Chong, herskeren av xiongnustaten Han-Zhao.

## Referanser


## Litteratur
* Otto Franke: *Geschichte des chinesischen Reiches.* Band 2. De Gruyter, Berlin/Leipzig 1936, S. 46 f.
* David A. Graff: *Medieval Chinese warfare, 300–900.* Routledge, London u. a. 2002, S. 49 f.
Team Sepura

**Team Sepura** er en konstellasjon av fulltidsarbeidende og godt voksne ryttere og støtteapparat på tvers av sykkelklubbene i Østfold. Laget ble etablert i 2011, med storlagskonkurranser og seier i Lillehammer-Oslo 2012 som mål. Prosjektet ble etter sesongslutt første år, utvidet til å løpe ut sesongen 2013.

I sin korte levetid vant laget i løpet av disse to årene Lillehammer-Oslo (løyperekord ny trasé), Landegrensen (løyperekord), Vestfold Rundt (løyperekord) og Smaalenene Rundt (løyperekord). I tillegg ble laget de første i Norge til å kjøre 50 km med vending under én time på landevei. Dette ble gjort på Braskereidfoss den 8. juni 2013, med arrangør fra Ottestad SK, og står som en uoffisiell notering. Det ble syklet på standard landeveissykler.

Team Sepura rakk også å etablere sitt eget lagtemporitt Sepura50, der de utfordret elite- og kontinentallag over 50 km.

## Eksterne lenker
* Offisielle nettsider
Christian Pander

**Christian Pander** (født 28. august 1983 i Münster) er en tysk fotballspiller som spiller for den tyske fotballklubben Hannover 96, som venstreback. Han debuterte for det tyske landslaget den 22. august 2007 i en treningskamp mot . Der han scoret vinner målet i en kamp som endte 2–1 til Tyskland. 

## Meritter
**Schalke 04**
* DFB-Pokal (1): 2010–2011

## Eksterne lenker
*
Erdal Rakip

**Erdal Rakip** (født 1996) er en svensk-makedonsk fotballspiller som spiller for den tyrkiske klubben Antalyaspor.

## Karriere som klubbspiller
Rakip spilte første kamp i Allsvenskan da Malmö FF møtte IF Brommapojkarna borte den 1. juni 2013. Rakip signerte 17. juni 2013 en kontrakt som løper ut 2015-sesongen. Den 15. juli 2014 forlenget Rakip kontrakten med Malmö FF med ytterligere tre og et halvt år. 2014-sesongen spilte Rakip 14 seriekamper for Malmö FF, samt deltok i klubbens kamper i gruppespillet av 2014/2015-utgaven av UEFA Champions League.

## Landslagskarriere
Rakip spilte første landslagsturnering spilte VM for U17-lag i 2013 i De forente arabiske emirater, hvor Sverige tok bronsemedalje. Rakip scoret første mål for U17-laget i kvartfinalen, som ble spilt mot Honduras. Rakip spilte seks av sju kamper for Sverige i turneringen, men mistet første kampen i gruppespillet på grunn av karantene.

## Spillerstatistikk
:*Oppdatert 19. juli 2014*

## Referanser


## Eksterne lenker
* 
* «Erdal Rakip» , profil på Malmö FFs hjemmesider 
* «Erdal Rakip», profil på SvFFs hjemmeside
Lag-EM i friidrett

**Lag-EM i friidrett** er en friidrettskonkurranse, der europeiske land konkurrerer mot hverandre som lag. Den er inndelt i fire ligaer; Super league, First league, Second league og Third league. Det konkurrerer 12 lag i Super league og First league, 8 lag i Second league og 14 lag i Third leagure. 

3 lag bytter plass mellom Super League og First league, mens mellom de andre ligaene er det 2 lag som rykker opp og ned. Norge rykket opp til Super league i 2011, etter 3.-plass i First league, men kom nest sist i Super league i 2013, og rykket med det ned til First league igjen. 

Lag-EM er etterfølgeren til Europacupen i friidrett, og ble etablert i 2009. 

## Konkurranseformat
Det konkurreres i 20 øvelser for kvinner og 20 for menn. I hver øvelse gis vinneren 12 poeng, nummer to får 11 poeng, osv. Ved delt plassering gis begge utøverne gjennomsnittet av de to poengene, slik at delt 2.-plass gir 10,5 poeng til hver utøver. Til slutt summeres hvert land sine poeng (maks 480 poeng), og rangeres fra 1. til 12.-plass. Det vinnende laget blir europamester for lag.

## Mesterskap
### Vinnere

### Vertsbyer

## Referanser


## Eksterne lenker
* Offisiell hjemmeside - European Athletics
* Konkurranseregler
Cristián Zapata

**Cristián Eduardo Zapata Valencia** (født 30. september 1986) er en colombiansk fotballspiller som spiller for den argentinske klubben Club Atlético San Lorenzo de Almagro. 

Han har tidligere spilt for den colombianske klubben Deportivo Cali, den italienske klubben Udinese og den spanske klubben Villarreal.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
* 
* 
* Villarreal official profile
Alexander Blomqvist

**Alexander Blomqvist** (født 1994) er en svensk fotballspiller som spiller for Ariana FC.

## Karriere
Blomqvist startet som junior i IFK Simrishamn, men gikk til Malmö FF som 12-åring.

Blomqvist spilte første kamp i Allsvenskan hjemme mot Kalmar FF den 14. april 2013. Blomqvist kom innpå etter 73 minutter, men måtte av banen i samme kamp, på grunn av en kneskade.

## Referanser


## Eksterne lenker
* 
* «Alexander Blomqvist», profil på Malmö FFs hjemmeside
Sangkoret Lærken

**Sangkoret Lærken** er et studentkor ved Norges miljø- og biovitenskapelige universitet stiftet 23. februar 1972.

Ved opprettelsen het universitetet Norges landbrukshøyskole, og koret ble etablert ved Holt landbruksskole som følge av datidens felles grunnutdanning for studenter.

## Eksterne lenker
* Sangkoret Lærken på Facebook 
* Sangkoret Lærken på Instagram
Synnfjell

**Synnfjell** er et fjellparti som ligger midt mellom Lillehammer og Fagernes. Brorparten av området ligger i Torpa i Nordre Land kommune, men i vest har Valdreskommunen Etnedal en bra bit. Selve toppunktet Spåtind (1414 moh) er grensepunkt mellom de to kommunene. Fjellmassivet ruver godt i forhold til omgivelsene. Derfor har Spåtind en vid utsikt i nær sagt alle himmelretninger. I sør skimtes Norefjell og mot sørvest ligger Hallingskarvet, Skogshorn i Hemsedal. Valdresfjellene Rundemellen og Skaget sees i vest. Mot nordvest dukker Jotunheimens spisse tagger opp med blant annet Hurrungane og Glittertinden. Mer mot høyre dukker Rondane opp. Det er lett å kjenne igjen karakteristiske topper som Stor-Sølnkletten i Alvdalsfjellene og Muen i Ringebufjellet. Alpinanlegget ved Hafjell er også godt synlig.

Synnfjell har tradisjonelt vært svært viktig for Torpingene med sæterdrift, jakt og fiske. Selv om det fortsatt foregår sætring, er det lite av det nå,  imot for før. Torpa Statsallmenning med et areal på 51.000daa gjør at de fleste gårdsbruk i Torpa har allmenningsrett i fjellet.

I Synnfjellet ligger det også en stor mengde hytter, samt flere turistbedrifter. Området er et yndet utfartsområde på vinterstid med sine flere hundre kilometer med preparerte løyper i sitt lettgådde og snøsikre terreng. Det årlige hundekjørerløpet Mush Synnfjell arrangeres her med start og målgang i alpinbakken ved Spåtind Sport Hotel.

Vernede områder er det også i Synnfjellet, med søndre del av Langsua nasjonalpark, Oppsjømyra naturreservat, Storlægeret landskapsvernområde, Røssjøen naturreservat og Skardberga naturreservat. Synfjellet er også et av de få stedene den sjeldne arten skjeggklokke vokser.

## Bilder

File:Synnfjellet sett fra vest des 2009 001.JPG|Her ser vi Synnfjellet sett fra vest.
Fil:Synnfjell fra sør.JPG|Synnfjellet sett fra sør. I forgrunnen sees Oalen.
Fil:Synnfjell sett fra sør.JPG|Synnfjellet sett fra sør. Spåtind til venstre, Høgkampen til høyre.
Fil:Synnfjell sett fra fv 250.JPG|Synnfjellet sett fra fylkesvei 250
Fil:Synnfjell sett fra fv186.JPG|Synnfjellet sett fra fylkesvei 2424. Dokkaelva til venstre.


## Litteratur
*Kåre Kompelien (2005): *Synnfjellet i våre hjerter*. ISBN 978-82-91525-13-7
*Tom Schandy og Tom Helgesen (2006): *Naturperler i Oppland*. ISBN 82-995682-7-7

## Eksterne lenker
*  Torpa fjellstyre
*  Hugulia velforening 
*  Visit Synnfjell 
*  Visit Synnfjell
Søla

**Søla** er en øy på Helgelandskysten. Den ligger 1,2 nautiske mil vest for øya Vega i Vega kommune i Nordland. Øya er del av Hysvær/Søla landskapsvernområde sammen med Hysvær., og ligger sentralt i Vegaøyene verdensarvområde.

Søla ligger sør for Hysvær, men rundt øya er det flere mindre øyer og holmer. Sundet Sølifjorden på østsiden av Søla skiller den fra Vega. Sør og vest for øya ligger værene Bremsteinvær, Fuglevær, Holmøyvær og Muddvær. Søla er formet som en rund hatt med brem, og er omtrent 4 km². Den er 432 meter høy, og skiller seg med sin høyde ut fra de flate holmene ellers i Vegaøyan. Berggrunnen er hovedsakelig granitt i motsetning til de store innslagene av kalkholdig glimmerskifer i Hysvær. Det gjør at vegetasjonen på Søla er relativt fattig. 

Hele landskapsvernområdet er en viktig hekkeplass for sjøfugl, og særlig viktig som overvintringsområde for ærfugl. Sommerstid er det store konsentrasjoner i første rekke av ærfugl og grågås, men også andre dykkender. Både vandrefalk og havørn hekker på Søla.

Arkeologiske funn fra yngre steinalder har blitt gjort på Søla. I historisk tid var antakelig den første bosetningen ved Harphaugen sør på øya. Etter svartedauden var det ikke bosetning på øya før 1500-tallet, og da ved en vik nordvest på øya. Øya har vært bebodd og dyrket helt fram til nyere tid. Før 1900 var det to bolighus på øya, og etter århundreskiftet bodde to familier i et stort våningshus som fortsatt står på øya. Øya ble fraflyttet i 1970. I tillegg til det gamle våningshuset er det oppført fem hytter på øya.  

## Referanser


 


## Eksterne lenker
* Unesco Vegaøyan -- The Vega Archipelago
Arne-Christian Mohn

**Arne-Christian Mohn** (født 1959) er en norsk lokalpolitiker (Ap). Han var ordfører i Haugesund fra 2015 til 2023. Han var også Arbeiderpartiets ordførerkandidat ved kommunevalget i 2011. Han har vært medlem av Haugesund kommunestyre siden 2004.

Mohn er lege/kirurg og arbeider ved Haugesund sjukehus (Helse Fonna).

## Referanser
Aspedammen

**Aspedammen** er en tettbebyggelse i Halden kommune i Østfold. Stedet ligger 10&nbsp;km sørøst for Haldens bysentrum.

På Aspedammen finner man Aspedammen stasjon, 172,24 moh, samt Aspedammen stadion.
Den omkring 30 kilometer lange historiske stien Olavsleden passerer Aspedammen ved stasjonsområdet, på veien fra Vammen ved Riksgrensen til Tistedal.

Ved Folkåa, like sør for jernbanestasjonen, finnes spor av en steinalderbosetning.

Her lå tidligere Aspedammen torvbrikkettfabrikk, som hentet råmateriale fra de store myrstrekningene langs Ørveien og leverte torvbrensel til blant annet Saugbrugsforeningens anlegg. Her produserte Aspedammen Torvstrøinteressentskab torvstrø til staller, fjøs og binger. Torv ble brakt til aspedammen via den såkalte *Luftbanen*, som hadde sitt endepunkt like ved jernbanestasjonen.

Aspedammen skole ble grunnlagt 14. februar 1922, men ble nedlagt allerede i 1940-årene. Grenden hadde også post-, telegraf- og telefonstasjon.

Aspedammen Idrettslag ble grunnlagt 23. januar 1928, men er senere gått inn i Idd Sportsklubb.

## Referanser


## Kilder
* &ndash; Historien til skolebyen Halden

*